section_heading: Karijera
paragraph_text: Godine 2005. osvaja 1. nagradu po glasovima publike i televotingom TV gledatelja u BiH na međunarodnom festivalu "Melodije Mostara" s pjesmom "Lovac". Ponovno osvaja 1. nagradu publike na "Melodijama Mostara" 2006. godine, ovaj put s pjesmom "Igraj, igraj nemoj stat'". U pjesmu uvodi tradicionalnu, izvornu gangu svoga kraja. U pjesmu stavlja i lijericu i ženski bećarac. Često je nastupao i s HKUD "Hercegovac" iz Širokog Brijega. Iste godine objavljuje album naziva "Igraj, igraj, nemoj stat'". Sljedeće, 2007. godine, objavljena je Ivanova "Zlatna kolekcija" u izdanju njegove matične izdavačke kuće Croatia Records. To je dvostruki CD s ukupno 31 skladbom. Na jednom CD-u se nalaze brze pjesme, a na drugom balade. Grand prix na festivalu "Melodije Mostara" osvaja i 2007. s pjesmom "Ja sam Hercegovac". Te godine zapažen je nastup na krapinskom festivalu s pjesmom "Zagorje, Zagorje" na kojemu je Mikulić nastupio s KUD-om Bistra. 2008.g s pjesmom "Zakletva na kamenu" osvaja Grand prix na festivalu "Melodije Mostara". 2013. osvaja drugu nagradu publike s pjesmom "Braća po kamenu".